
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 503 

— " 28 Ιουνίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙ ΚΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Τροποποίηση άδειας λειτουργίας, ως προς την δρα¬ 
στηριότητα, για την παραγωγή και απολυμαντικών 
& αντισηπτικών προϊόντων, του εργοστασίου πα¬ 
ραγωγής φαρμακευτικών, καλλυντικών και διαιτη¬ 
τικών προϊόντων της ΡΑΒΜΑΝΙΟ ΑΒΕΕ, στο Δήμο 

Καματερού του Νομού Αττικής. 1 

Τροποποίηση άδειας λειτουργίας, ως προς την διαρ¬ 
ρύθμιση τωνχώρων, την αλλαγή επωνυμίας και την 
δραστηριότητα (μόνο παραγωγή επιδεσμικού υλι¬ 
κού) του εργοστασίου παραγωγής επιδεσμικού υ¬ 
λικού και καλσόντηςΝ. ΚΑΡΑΜΠΙΝΗΣ-Α. ΒΙΤΑΛΗΣ 
& ΣΙΑ Ο.Ε., που βρίσκεται στο Δήμο Παιανίας του 

Νομού Αττικής.· ·· 2 

Σύσταση ιδίου Νομικού Προσώπου στην Κοιν. Γιάν- 
νουλης Ν. Λάρισας με την επωνυμία «Πνευματικό 

και Πολιτιστικό Κέντρο Γιάννουλης»... 3 

Σύσταση Νομικού Προσώπου με την επωνυμία «Δη¬ 
μοτικός Οργανισμός Υγείας και Κοινωνικής Αντί¬ 
ληψης (ΔΟΥΚΑ) Δήμου Λουτρακιού - Περαχώρας. 4 
Οργανισμός Εσωτερικής Υπηρεσίας του Σ.Π της 8ης 

Εδαφικής Περιφέρειας Ν. Λέσβου. 5 

Σύσταση Νομικού Προσώπου στην Κοινότητα Λόφου 
Πιερίας με την επωνυμία «ΠΕΡΙΟΔΙΚΕΣ ΕΚΔΟΣΕΙΣ 

(ΤΑ ΠΑΤΡΙΑ) ΡΑΧΗΣ»..... 6 

Σύσταση Νομικού Προσώπου στην Κοινότητα Λόφου 
Πιερίας με την επωνυμία «ΠΝΕΥΜΑΤΙΚΟ ΠΟΛΙ¬ 


ΤΙΣΤΙΚΟ ΚΕΝΤΡΟ ΟΙ ΚΙΣΜΟΥ ΡΑΧΗΣ». 7 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ6.4/15323/783 Π) 


Τροποποίηση άδειας λειτουργίας, ως προς την δραστη¬ 
ριότητα, για τη ν παραγωγή και απολυ μαντικών & αντι¬ 
σηπτικών προϊόντων, του εργοστασίου παραγωγής 
φαρμακευτικών, καλλυντικών και διαιτητικών προϊό¬ 
ντων της ΡΑΒΜΑΝΙΟ ΑΒΕΕ, στο Δήμο Καματερού του 
Νομού Αττικής 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 


3214/ 1955 και 4481/1965, του Ν.Δ. 1150/1949, του Α.Ν. 
207/1967, του από 15.10.1922 Β.Δ/τος, του από 16.3.1950 
Β.Δ/τος όπως τροποποιήθηκε και συμπληρώθηκε μετο α¬ 
πό 24.11.53 όμοιο του Ν.Δ. 96/2.8.1973 καθώς και του 
Π.Δ. 369/89 (ΦΕΚ 172/Α/16.6.89) για τον Οργανισμό της 
Γενικής Γραμματείας Βιομηχανίας. 

2. Την ΚΥΑ με αριθμό 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/1 
1 79/15. 1 .74 και με αριθμό Α6/829/78. 

4. Την απόφασή μας με αριθμό Φ6.4/987/134/30.1.95 
(ΦΕΚ 97/Β/15.2.95) με την οποία χορηγήθηκε άδεια λει¬ 
τουργίας στο ανωτέρω εργοστάσιο, διάρκειας τριών ε¬ 
τών, για μηχ/τα ισχύος 26,75 ΗΡ & 132,11 Κ\Λ/, αξίας 
17.677.000 δρχ. 

5. Τις διατάξεις του Π.Δ. 27/1996 (ΦΕΚ 19/Α) «Συγ¬ 
χώνευση των ΥπουργείωνΤουρισμού, Βιομηχανίας, Εν. & 
Τεχνολογίας και Εμπορίου στο Υπουργείο Ανάπτυξης» 

6. Αίτηση της ΡΑΒΜΑΝΙΟ ΑΒΕΕ, από 5.1.96 για την τρο¬ 
ποποίηση της άδειας λειτουργίας, ως προς την δραστη¬ 
ριότητα, για την παραγωγή και απολυμαντικών & αντιση¬ 
πτικών προϊόντων, του εργοστασίου της παραγωγής 
φαρμακευτικών, καλλυντικών και διαιτητικών προϊόντων. 

7. Τα σχεδιαγράμματα που έχουν υποβληθεί για έγκρι¬ 
ση με την αίτηση καθώς καιτα λοιπά δικαιολογητικά στοι- 
χεία. 

8. Την από 23.1.96 εισήγηση της Υπηρεσίας μας και τη 
γνωμάτευση του Ε.Ο.Φ. με αριθμό 0-553/9η/13.5.96, α¬ 
ποφασίζουμε: 

1. Τροποποιούμε την υπ’ αριθμό Φ6.4/987/134/30.1.95 
(ΦΕΚ 97/Β/15.2.95), άδεια λειτουργίας, ωςπροςτην δρα¬ 
στηριότητα, για την παραγωγή και απολυμαντικών & α¬ 
ντισηπτικών προϊόντων, του εργοστασίου παραγωγής 
φαρμακευτικών, καλλυντικών και διαιτητικών προϊόντων 
της ΡΑΒΜΑΝΙΟ ΑΒΕΕ, όπως αυτό εικονίζεται στα σχεδια¬ 
γράμματα που θεωρήσαμε με την παρούσα απόφαση. 

Κατά τα λοιπά ισχύει η υπ’ αριθμό Φ6.4/987/134/ 
30.1.1995 άδεια λειτουργίας. 

2. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην α¬ 
νωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο για να εκπληρωθούν οι επιδιω- 

κόμενοι σκοποί που προβλέπονται από το άρθρο 2 του α¬ 
πό 15.10.1922 Β.Δ./τος. 

3. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, καθώς και του 
902/75 Π.Δ/τος υπεύθυνη επίβλεψη της λειτουργίας της 
ανωτέρω εγκατάστασης, πρέπει να χρησιμοποιηθεί πρό¬ 
σωπο που να έχει τα προβλεπόμενα από τις διατάξεις αυ¬ 
τές προσόντα. 

4. Η παρούσα άδεια μεταβιβάζεται μόνο μετά από έ¬ 
γκριση των Υπουργείων Βιομ/νίας, Ενέργειας και Τεχνο¬ 
λογίας και Υγείας και Πρόνοιας. Χωρίς την έγκριση αυτή, 
η επιχείρηση δεν μπορεί να λειτουργήσει στο όνομα 
Φυσικού ή Νομικού προσώπου άλλου εκτός του ανωτέρω 
αναφερομένου. 

5. Η παρούσα άδεια δεν απαλλάσειτην ενδιαφερόμενη 
εταιρεία από την υποχρέωση να εφοδιαστεί με άλλη άδεια 
αν από άλλες διατάξεις προκύπτει αντίστοιχη υποχρέω¬ 
ση. 

Αθήνα, 14 Ιουνίου 1996 
Με εντολή Υπουργών 

Ο Γενικός Διευθυντής Ο Γενικός Διευθυντής 

Βιομηχανίας Υγείας και Πρόνοιας 

ΕΠ. ΣΚΛΗΡΑΚΗΣ Γ. ΠΑΠΟΥΤΣΑΚΗΣ 

-Φ- 

Αριθ. Φ6.128/15324/784 (2) 

Τροποποίηση άδειας λειτουργίας, ως προς την διαρρύθ¬ 
μιση των χώρων, την αλλαγή επωνυμίας και την δρα¬ 
στηριότητα (μόνο παραγωγή επιδεσμικού υλικού) του 
εργοστασίου παραγωγής επιδεσμικού υλικού και καλ¬ 
σόν της Ν. ΚΑΡΑΜΠΙΝΗΣ - Α. ΒΙΤΑΛΗΣ &ΣΙΑΟ.Ε., που 
βρίσκεται στο Δήμο Παιανίας του Νομού Αττικής 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965, του Ν.Δ. 1150/1949, του Α.Ν. 
207/1967, του από 15.10.1922 Β.Δ/τος, του από 16.3.1950 
Β.Δ/τος όπως τροποποιήθηκε και συμπληρώθηκε με το α¬ 
πό 24.11.53 όμοιο του Ν.Δ. 96/2.8.1973 καθώς και του 
Π .Δ. 396/89 (ΦΕΚ 172/Α/16.6.89) για τον Οργανισμό της 
Γενικής Γραμματείας Βιομηχανίας. 

2. Την 19606/26.11.93 Απόφαση του Υφυπουργού ΒΕΤ 
περί μεταβιβάσεως του δικαιώματος υπογραφής στον 
Γεν. Γραμματέα και λοιπούς Υπηρεσιακούς παράγοντες. 

3. Την ΚΥΑ με αριθμό 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

4. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

5. Τις διατάξεις του Π.Δ. 27/1996 (ΦΕΚ 12/Α) «Συγ¬ 
χώνευση των Υπουργείων Τουρισμού, Βιομηχανίας, 
Ενέργειας & Τεχνολογίας και Εμπορίου στο Υπουργείο 
Ανάπτυξης» 

6. Την απόφασή μας με αριθμό Φ6/5718/1015/17.5.94 
(ΦΕΚ 443/Β/13.6.94) με την οποία χορηγήθηκε άδεια λει¬ 
τουργίας στο ανωτέρο εργοστάσιο, διάρκεια πέντε ετών 
για μηχ/τα ισχύος 164,10 ΗΡ & 35,0 Κ\Λ/ και αξίας 
8.800.000 δρχ. 

7. Αίτηση της Ν. Καραμπίνης - Α. Βιτάλης & Σία Ο.Ε., για 
τροποποίηση της παραπάνω άδειας ως προς την νέα 


διαρρύθμιση των χώρων την αλλαγή επωνυμίας και την 
δραστηριότητα. 

8. Τα δικαιολογητικά στοιχεία που έχουν υποβληθεί με 
την αίτηση και τα νέα σχεδιαγράμματα που υποβλήθηκαν 
με αυτήν. 

9. Την από 26.7.1995 Εισήγηση της Υπηρεσίας μας και 
την γνωμάτευση του Ε.Ο.Φ. με αριθμό 0-554/9η/13.5.96, 
αποφασίζουμε: 

1. Τροποποιούμε την υπ’ αριθμό Φ6/5718/1015/17.5.94 
(ΦΕΚ443/Β/13.6.94), άδεια λειτουργίας, του εργοστασί¬ 
ου παραγωγής επιδεσμικού υλικού και καλσόν της Ν. 
Καραμπίνης - Α. Βιτάλης & Σια Ο. Ε. και ορίζουμε όπως στο 
εξής αυτή ισχύει στο όνομα του Ν. Καραμπίνη «ΑΕΡΑ 
ΟΑϋΖΕ», με δραστηριότητα την παραγωγή επιδεσμικού 
υλικού μόνο και σύμφωνα με τα σχεδιαγράμματα που ε¬ 
γκρίνουμε την παρούσα απόφαση για την διαρρύθμιση 
των χώρων και για μηχ/κό εξοπλισμό ως εξής: 

ΙΣΧΥΣ Κινητήρια : Προηγούμενη 164,10 ΗΡ 

: Αφαιρεθείσα 150,25 ΗΡ 

ΣΥΝΟΛΟ 13,85 ΗΡ 

Θερμική : Προηγούμενη 35,00 Κ\Λ/ 

: Αφαιρεθείσα 25,00 Κ\Λ/ 

ΣΥΝΟΛΟ 10,00 ΗΡ 

Μηχανήματα προστασίας περιβάλλοντος: 3,8 ΗΡ 

Κατά τα λοιπά ισχύει η υπ’ αριθμό Φ6/5718/1015/ 
17.5.94 (ΦΕΚ 443/Β/13.6.94) ΚΎ. Απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ραμμάτια: 

-Για τη χορήγηση της ανωτέρω άδειας εκδόθηκαν τα ε¬ 
ξής γραμμάτια: 

α. Δ.Ο.Υ. Γεν. Εσόδων Αθηνών 
Σειρά VIII3283705 (9.500 δρχ.) 

β. Εθν. Τρ. Ελλάδος Α.Ε. Νο 028843 (16520 δρχ.) 

γ. « « Νο 476937 (433 δρχ.) 

δ. « « Νο 476937 (1539 δρχ.) 

ε. Δ.Ο.Υ. Α' Αθηνών Αρ. Δηλ. 3 (1400 δρχ.) 

Αθήνα, 12 Ιουνίου 1996 
Με εντολή Υπουργών 

Ο Γενικός Διευθυντής Ο Γενικός Διευθυντής 

Βιομηχανίας Υγείας και Πρόνοιας 

ΕΠ. ΣΚΛΗΡΑΚΗΣ Γ. ΠΑΠΟΥΤΣΑΚΗΣ 

-Φ- 

Αριθ. 10249 (3) 

Σύσταση ιδίου Νομικού Προσώπου στην Κοιν. Γιάννουλης 
Ν. Λάρισας με την επωνυμία «Πνευματικό και Πολι¬ 
τιστικό Κέντρο Γ ιάννουλης» 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1 .Τις διατάξεις του άρθρου 203 του Π.Δ. 410/95 (Δ.Κ.Κ.). 

2. Τις διατάξεις του άρθρου 2 του Ν. 2081/92. 

3. Τις διατάξειςτου άρθρου 14του Ν. 2399/96. 

4. Την αριθ. 5/96 απόφαση του Κ.Σ. Γιάννουλη, αποφα¬ 
σίζουμε: 

1. Συστήνουμε ίδιο Νομικό Πρόσωπο στην Κοινότητα 
Γ ιάννουλης με την επωνυμία «Πνευματικό και Πολιτιστικό 
Κέντρο Γ ιάννουλης». 

2. Σκοπός του Νομικού προσώπου είναι η δημιουργία 
και η ανάπτυξη πνευματικής και πολιτιστικής δραστηριό¬ 
τητα με την ίδρυση και λειτουργία: 

α) Ίδρυση και λειτουργία χορευτικού συγκροτήματος. 

β) Λειτουργία μουσικής σχολής , Τμήματα αθλοπαιδει- 
ών, ζωγραφικής και Ρυθμικής Γυμναστικής και ίδρυση 
Βιβλιοθήκης. 

γ) Διοργάνωση εκπολιτιστικών εκδηλώσεων, διαλέξε¬ 
ων, εκθέσεων και άλλων εκδηλώσεων. 

δ) Η ένταξη στο Πνευματικό Κέντρο των μορφωτικών 
και εκπολιτιστικών συλλόγων της Γιάννουλης. 

3. Το Ν.Π. εκπροσωπείται στα Δικαστήρια και σε κάθε 
Αρχή από τον πρόεδρο και όταν αυτός κωλύεται ή απου¬ 
σιάζει από τον Αντιπρόεδρο. 

4. Οι πόροι του Νομικού προσώπου προέρχονται και εί¬ 
ναι: 

α) Η ετήσια επιχορήγηση της Κοινότητας που θα ανέρ¬ 
χεται στο ποσό του 1.000.000 τουλάχιστον. 

β) Κάθε παροχή ή επιχορήγηση από το Ελληνικό 
Δημόσιο, Οργανισμούς Ν.Π.Δ.Δ. και κάθε άλλη νόμιμη 
παροχή. 

5. Όταν διαλυθεί το Πνευματικό και Πολιτιστικό κέντρο 
η Περιουσία του περιέρχεται στην Κοινότητα. 

Η διάλυση πραγματοποιείται όταν η συνέχιστη του σκο¬ 
πού είναι ανέφικτη ή εκτραπεί του σκοπού του. Για την 
διάλυση απαιτείται η πλειοψηφίατουλάχιστοντων 5/7του 
Δ.Σ. καιτων2/3του Κ.Σ. 

6. Το Κ.Σ. θα ψηφίσει τον κανονισμό που θα ρυθμίζει τον 
τρόπο οργάνωσης και λειτουργίας γενικά του Νομικού 
Προσώπου και ειδικά των διαφόρων τμημάτων. Το 
Πνευματικό και Πολιτιστικό Κέντρο της Γ ιάννουλης θα έ¬ 
χει σφραγίδα στρογγύλου σχήματος που στο μέσο θα 
φέρει την λίρα και γύρω την επωνυμία του Ν.Π. ΠΝΕΥ¬ 
ΜΑΤΙΚΟ ΚΑΙ ΠΟΛΙΤΙΣΤΙΚΟ ΚΕΝΤΡΟ ΓΙΑΝΝΟΥΛΗΣ και έ¬ 
τος ιδρύσεως 1996. 

7. Από τις διατάξεις αυτής της απόφασης προκαλείται 
δαπάνη σε βάρος του πρ/σμού της Κοινότητας 
Γιάννουλης ύψους 1.000.0000 δρχ. γιατοτρεχ. οικονομι¬ 
κό έτος και για καθένα από τα επόμενα οικ. έτη. 

Η ανωτέρω δαπάνη θα καλυφθεί από επιχορήγηση της 
Κοινότητας σε βάρος του Κ.Α. 212.3 του πρ/σμού της. 

Η απόφαση αυτή να δημοσιεθεί στην εφημερίδα της 
Κυβέρνησης. 

Λάρισα, 10 Ιουνίου 1996 

Με εντολή Γεν. Γραμμ. Περιφ. Θεσσαλίας 
Ο Διευθυντής Περιφερειακής Διοίκησης 
Γ. ΜΠΟΥΚΗΣ 

-Φ- 

Αριθ. Ποωτ.: 7017 (4) 

Σύσταση Νομικού Προσώπου με την επωνυμία «Δη¬ 
μοτικός Οργανισμός Υγείας και Κοινωνικής Αντίληψης 
(ΔΟΥΚΑ) Δήμου Λουτρακιού - Περαχώρας. 

Η ΑΝΑΠΛΗΡΩΤΡΙΑ ΠΕΡΙΦ/ΚΟΥΔ/ΝΤΗ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρ. 203 Π.Δ. 410/95 «Περί κωδι¬ 
κοποίησης σε ενιαίο κείμενο των ισχυουσών διατάξεων 
τουΔ.Κ.Κ. 

2. Τις ρυθμίσεις του άρθρ. 29Ατου Ν. 2081/92 σχετικά 
με την υποχρέωση αναγραφής κάλυψης δαπάνης που συ¬ 
νεπάγεται η έκδοση κάθε κανονιστικής διάταξης. 

3. Την αριθμ. 68/96 νομίμως ληφθείσα απόφαση του 


Δημοτικού Συμβουλίου Λουτρακιού Περαχώρας περί σύ¬ 
στασης Ν.Π.Δ.Δ. Υγείας και Κοινωνικής Αντίληψης, απο¬ 
φασίζουμε: 

Συνιστούμε στο Δήμο Λουτρακιού Περαχώρας ίδιο 
Νομικό Πρόσωπο Δημοσίου Δικαίου με την επωνυμία 
«Δημοτικός Οργανισμός Υγείας και Κοινωνικής 
Αντίληψης» (ΔΟΥΚΑ) με τον διακριτικό τίτλο 
«ΑΣΚΛΗΠΙΟΣ» του οποίου οι σκοποί, οι πόροι και η περι¬ 
ουσία είναι οι εξής: 

Σκοποί του Δ.ΟΎ.Κ.Α. είναι: 

Α) ΤΟΜΕΑΣ ΥΓΕΙΑΣ. 

Να επεμβαίνει, να παρέχει υπηρεσίες και να συμβάλλει 
στην αντιμετώπιση ή προώθηση θεμάτων, που έχουν σχέ¬ 
ση με την ατομική ή γενικώτερη υγεία των δημοτών και 
κατοίκων του Δήμου καθώς και με τις υγιεινές συνθήκες 
διαβίωσής τους. 

Να επιδιώκει και μεριμνά, ώστε ο κάθε δημότης ή κάτοι¬ 
κος του Δήμου να απολαμβάνει εξωιδρυματικής ιατρικής 
φροντίδας και εξέτασης για την αποκατάσταση της υγεί¬ 
ας του. 

Να συνεργάζεται για τον προηγούμενο λόγο, με τους 
κατάλληλους κάθε φορά επιστήμονες ή επιστημονικά κέ¬ 
ντρα ή εργαστήρια και να διαθέτει υπο το καθεστώς των 
νομίμων δυνατοτήτων προβλέψεων και διαδικασιών ίδιο 
μέσα επιστημονικό και λοιπό αναγκαίο προσωπικό, εξο¬ 
πλισμό, εργαστήρια και ό,τι άλλο ήθελε κριθεί χρήσιμο 
προς τις προηγούμενες γενικώτερες κατευθύνσεις. 

Να θέτει, εφ’ όσον δύναται και του ζητηθεί, τις παρεχό¬ 
μενες υπηρεσίες του στην διάθεση του ΕΣΥ ή άλλων φο¬ 
ρέων κάθε διοικητικού επιπέδου για την αντιμετώπιση ε¬ 
κτάκτων αναγκών. 

Να προστατεύει, παρέχει υπηρεσίες και να συμβάλλει 
στην αντιμετώπιση προβλημάτων ατόμων με ειδικές ανά¬ 
γκες, είτε με πρωτοβουλία του είτε συνεργαζόμενος με 
αρμόδιους φορείς και υπηρεσίες. 

Να αναλαμβάνει πρωτοβουλίες και να συνεργάζεται με 
αρμόδιους φορείς και υπηρεσίες για επιβοήθηση κάθε 
προσπάθειας που αφορά την κοινωνική επανένταξη ατό¬ 
μων που έχουν την προς τούτο ανάγκη. 

Να αναλαμβάνει πρωτοβουλίες, επιβοηθά, συνεργάζε¬ 
ται ή συμμετέχει σε κάθε προσπάθεια για την ενημέρωση 
των δημοτών και των κατοίκων, ιδιαίτερα της νεολαίας ε- 
πίτων κινδύνων απότηνχρήση ψυχοτρόπων ουσιών ή επί 
άλλων βλαβερών έξεων και πράττει παν το δυνατόν για 
την πρόληψη και καταστολή των τυχόν φαινομένων. 

Να δημιουργεί συμβουλευτικούς σταθμούς ή να παρέ¬ 
χει πληροφορίες και οδηγίες σε θέματα υγείας, μητρότη¬ 
τας, οικογένειας καθώς και σε θέματα ψυχικής υγιεινής ει- 
δικώτερα. 

Να εκτελεί ή συμμετέχει σε προγράμματα αιμοδοσίας 
και να δημιουργεί Τράπεζα Αίματος. 

Να εκτελεί, συμμετέχει, συνεργάζεται ή επιβοηθά την ε¬ 
κτέλεση προγ/των προληπτικής ιατρικής. 

Β) ΤΟΜΕΑΣ ΠΡΟΝΟΙΑΣ - ΚΟΙΝ. ΑΝΤΙΛΗΨΗΣ 

Να καλλιεργεί και διαδίδει τον αλτρουϊσμό. 

Να καταγράφει συστηματικά τα άτομα και τις ομάδες 
του Δήμου που χρειάζονται βοήθεια. 

Να μεριμνά για τους προηγούμενους στο μέτρο του δυ¬ 
νατού για την οικονομική τους υποστήριξη, ή την επαγ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γελματική τους απασχόληση και σε κάθε περίπτωση για 
την διαμόρφωση ενός ελάχιστου επιπέδου αξιοπρεπούς 
διαβίωσης κάθε ατόμου που έχει ανάγκη βοήθειας και 
στήριξης. 

Να μεριμνά για την αντιμετώπιση προβλημάτων των πο¬ 
λύτεκνων οικογενειών. 

Να συμβάλλει στην μείωση των κοινωνικών ανισοτήτων 
και της ανισότητας των ευκαιριών. 

Ναπαρέχειυπηρεσίεςπαραμονής, φύλαξης, φοίτησης, 
προστασίας, δημιουργικής απασχόλησης, ιατρικής φρο- 
νίδας, εκπαίδευσης και ψυχαγωγίας σε άτομα προσχολι- 

κής ηλικίας. , _ 

Να εφαρμόσει προγράμματα εξωιδρυματικής προστα¬ 
σίας υπερηλίκων και να τους παρέχει ιατροκοινωνική 
φροντίδα. 

Να παρέχει στους προηγούμενους φυσιοθεραπευτική 
αγωγή, εργασιοθεραπεία, κοινωνική εργασία, λουτροθε¬ 
ραπεία, ποσιθεραπεία και να μεριμνά για νοσοκομειακή 
περίθαλψη κ.λ.π. 

Να δημιουργεί χώρους συνάντησης των υπερήλικων 
(Λέσχες φιλίας) όπου έναντι συμβολικού τιμήματος θα 
μπορούν να απολαμβάνουν την ανάγνωση βιβλίων, εντύ¬ 
πων κ.λ.π. και την προσφορά ειδών καφενείου και ζαχα¬ 
ροπλαστείου. 

Να προσφέρει στους προηγούμενους ειδικότερα, ορ¬ 
γανωμένη ψυχαγωγία με την πραγματοποίηση συνεστιά¬ 
σεων, εκδρομών, επισκέψεων σε μουσεία σε θρησκευτι¬ 
κούς και αρχαιολογικούς χώρους, την προβολή ταινιών, 
την παρακολούθηση ή πραγματοποίηση συναυλιών μου¬ 
σικών συγκροτημάτων καθώς και χορευτικών ή θεατρι¬ 
κών παραστάσεων και εκδηλώσεων κ.λ.π. από τον 
Οργανισμό. 

Να παρέχει κάθε βοήθεια και υπηρεσία εντός των αρ¬ 
μοδιοτήτων και σκοπών του για την αντιμετώπιση προ¬ 
βλημάτων που προκύπτουν από θεομηνίες ή άλλες φυσι¬ 
κές καταστροφές που συμβαίνουν στα όρια του Δήμου 
και να συντρέχει κάθε προσπάθειας για ανάλογες περι¬ 
πτώσεις εκτός των διοικητικών ορίων του Δήμου. 


Γ) ΤΟΜΕΑΣ ΚΟΙΝ. ΘΕΜΑΤΩΝ. 

Να μεριμνά αδιαλείπτως γιατην υγειονομική προστασία 
του επιτραπέζιου και ιαματικού νερού. 

Να μεριμνά για την τήρηση των υγειονομικών διατάξε¬ 
ων για την εμφιάλωση, αποθήκευση και διακίνηση φυσι¬ 
κού μεταλλικού νερού και του ιαματικού νερού. 

Να συνεργάζεται με τους αρμόδιους φορείς και υπηρε¬ 
σίες γιατην υγειονομική προστασία κάθε υδάτινου πόρου 


και της θάλασσας. 

Ν α επιδιώκει και να φροντίζει για την τήρηση των υγειο¬ 
νομικών διατάξεων και να μεριμνά για την ύπαρξη υγιει¬ 
νού περιβάλλοντος στους κοινόχρηστους και επαγγελμα¬ 
τικούς ιδιωτικούς και λοιπούς εργασιακούς χώρους. 

Να φροντίζει για την επιμέτρηση των ατμοσφαιρικών 
ρύπων και να επιδιώκει γενικώτερα την προστασία ή να 
μεριμνά γιατην διατήρηση ή ύπαρξη ενός υγιεινού φυσι¬ 
κού περιβάλλοντος και συνθηκών. 

Να ανταλάσσει απόψεις, πληροφορίες, εμπειρίες και να 
συνεργάζεται με επιστημονικές αποστολές, με αντίστοι¬ 
χους ή αρμόδιους φορείς και υπηρεσίες κάθε διοικητικού 
επιπέδου Ελληνικούς, της Ευρωπαϊκής Ένωσης ή άλλων 
χώρων καθώς και με Ελληνικούς ή όχι Οργανισμούς, ορ¬ 
γανώσεις και άλλους ενδιαφερομένους φορείς που έχουν 
σχέση με τους σκοπούς του Οργανισμού. 

Να συνεργάζεται με τους προηγούμενους ή να συμμε¬ 


τέχει σε οποιαδήποτε προσπάθεια ή πρόγραμμα κ.λ.π. 
που έχει σχέση με τους σκοπούς του. 

Να οργανώνει ή συνδιοργανώνει εκθέσεις, εκδηλώσεις, 
προβολές, διαλέξεις, συνέδρια κ.λ.π. για κάθε τομέα και 
αντικείμενό τους, καθώς και να εκδίδει κάθε είδους ενη¬ 
μερωτικά δελτία ή έντυπα ενώ με μέσα μαζικής επικοινω¬ 
νίας ή κάθε άλλη πηγή πληροφόρησης να προβαίνει γενι¬ 
κώτερα στην ενημέρωση των δημοτών και κατοίκων. 

Να καταρτίζει προγράμματα και να προωθεί αυτά για 
χρηματοδότηση από πόρους εθνικούς, κοινοτικούς και 
κάθε άλλη πηγή χρηματοδότησης. 

Να εκτελεί κατ’ ανάθεση ή απ’ ευθείας προγραμματικές 
συμβάσεις προγράμματα ή αποφάσεις που έχουν σχέση 
με τους σκοπούς τους. 

Υπό την ρητή προϋπόθεση της νομίμου δυνατότητος να 
ενεργεί δια των αμέσως υπαγομένων εις τον Οργανισμό 
συνεργατώντου εγγραφές συνταγών σταπροβλεπόμενα 
βιβλιάρια ασθένειας των ασθενών - επισκεπτών του. 

Μπορεί να ιδρύει παραρτήματα στα διοικητικά όρια του 
Δήμου και δια αποφάσεων του Διοικητικού Συμβουλίου 
δύναται να χορηγεί τιμητικά διπλώματα ή να παρέχει άλ¬ 
λες ηθικές επιβραβεύσεις σε κάθε διακρινόμενο που η 
δραστηριότητά του έχει σχέση με τους σκοπούς του 
Οργανισμού. 

ΠΟΡΟΙ Δ.Ο.Υ.Κ.Α. 

Οι επιχορηγήσεις από το κράτος είτε απ’ ευθείας είτε 
μέσω του Δήμου. 

Οι επιχορηγήσεις του Δήμου Λουτρακιού - Περαχώρας 
που για το 1996 ανέρχονται σε 30.000.000 δρχ. Από το 
1997 θα εγγράφεται ετησίως δαπάνη που κάθε φορά θα 
αποφασίζει το Δημ. Συμβούλιο γι’ αυτήν. 

Κάθε είδους εισφορές, δωρεές, κληρονομιές και κλη¬ 
ροδοσίες. 

Οι εισπράξεις από το αντίτιμο των προγραμμάτων ή υ¬ 
πηρεσιών που θα προσφέρει ο Δ.Ο.Υ. Κ.Α. 

Οι πρόσοδοι από δική του περιουσία. 

Κάθε άλλη νόμιμη πρόσοδος. 

ΠΕΡΙΟΥΣΙΑΚΑ ΣΤΟΙΧΕΙΑ 

Παραχώρηση χρήσης οικοπέδου του Δήμου εμβαδού 
161,68 μ2 με πρόσοψη επί της οδού Αλκυονίδων στο Ο .Τ. 
93. 

Από τις διατάξεις αυτής της απόφασης προκαλειται δα¬ 
πάνη σε βάρος του προϋπολογισμού του Δήμου 
Λουτρακιού - Περαχώρας ποσού 30.000.000 δρχ. γιατο έ¬ 
τος 1996 η οποία έχει γραφεί στον Κ.Α. 211.962 των εξό¬ 
δων ενώ από το έτος 1997 θα εγγράφεται σχετική δαπάνη 
που θα αποφασίζει το Δημοτικό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13 Ιουνίου 1996 
Με εντολή Γ εν. Γ ραμματέα Περιφέρειας 
Η Αναπληρώτρια Π.Δ. 

Μ. ΒΑΣΙΛΟΠΟΥΛΟΥ 

-♦- 


Α ριθ. Πρωτ. 5684 (5) 

Οργανισμός Εσωτερικής Υπηρεσίας του Σ.Π της 8ης 
Εδαφικής Περιφέρειας Ν. Λέσβου. 

Ο ΑΝΑΠΛΗΡΩΤΗΣ ΠΕΡΙΦ/ΚΟΣΔ/ΝΤΗΣ Ν. ΛΕΣΒΟΥ 

Έχοντας υπόψη: 

1) Τις διατάξεις του άρθρου 12τουΝ. 1188/81 όπως συ- 




μπληρώθηκαν με το άρθρο 26 του Ν. 1832/89 και με το Ν. 
2307/95. 

2) Το άρθρο 48του Ν. 2218/94. 

3) Το 242/95 Π.Δ/γμα με το οποίο συστάθηκαν τα 
Συμβούλια Περιοχής Ν. Λέσβου. 

4) Την αριθμ. 13/96 απόφαση του Δ.Σ. του Σ.Π. της 8ης 

εδαφικής Περιφέρειας Ν. Λέσβου. 

5) Το αριθμ. 68/11.12.95 πρακτικό του Υπηρεσικου 
Συμβουλίου Δημοτικών και Κοιν. Υπαλλήλων Ν. Λέσβου. 

6) Τις πραγματικές ανάγκες σε προσωπικό της υπηρε¬ 
σίας του Σ.Π. της 8ης εδαφικής Περιφέρειας Λέσβου. 

7) Τις διατάξεις του άρθρου 28 Λ του Ν. 1558/85 όπως 
αυτό συμπληρώθηκε μετο άρθρο 27του Ν. 2081/92 σχε¬ 
τικά με τον έλεγχο των δαπανών που προκαλούν οι κανο¬ 
νιστικές αποφάσεις, αποφασίζουμε: 

Εγκρίνουμε την αριθμ. 13/96 απόφαση του Δ.Σ. του 
Συμβουλίου Περιοχής της 8ης εδαφικής Περιφ. Ν. 
Λέσβου σχετικά με τη ψήφιση του Ο.Ε Υ. του ομώνυμου 
Συμβουλίου που έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ: 

Α. Κατηγορία ΠΕ με βαθμούς Δ, Γ, Β, Α. 

Κλάδου Π.Ε. Διοικητικού θέση μία (1). 

Β. Κατηγορία ΤΕ με βαθμούς Δ, Γ, Β, Α. 

Κλάδου ΤΕ 17 Διοικητικού - Λογιστικού θέσεις δύο (2). 

Γ. Κατηγορία ΔΕ με βαθμούς Δ, Γ, Β, Α. 

Κλάδου ΔΕ 1 Διοικητικού θέση μία (1). 

Κλάδου ΔΕ 14 Ελεγκτών Εσόδων - Εξόδων ΟΤΑ θέση 
μία (1). 

Κλάδου ΔΕ 15 Εισπρακτόρων θέσεις δύο (2). 

Κλάδου ΔΕ 3 Τηλεφωνητών θέση μία (1). 

Δ. Κατηγορία ΥΕ με βαθμούς Ε, Δ, Γ, Β. 

Κλάδου ΥΕ 1 Κλητήρων - Θυρωρών - Γενικών Καθηκό¬ 
ντων θέσεις δύο (2). 

ΤΕΧΝΙΚΟ ΠΡΟΣΩΠΙΚΟ: 

Κατηγορία ΠΕ με βαθμούς Δ, Γ, Β, Α. 

Κλάδου Π Ε 3 Πολιτικών Μηχανικών θέσεις δύο (2), η μια 
εκ των δύο θέσεων είναι με ειδίκευση στην Πολεοδομία 
και προκηρύσσεται με απόφαση της Ε.Ε. 

Κλάδου ΠΕ Αρχιτεκτόνων Μηχανικών θέση μία (1). 
Κλάδου ΠΕ 5 Μηχανολόγων - Ηλεκτρολόγων θέσεις 

δύο (2). , Λ . , ,. 

Κλάδου ΠΕ 5 Μηχανικών - Χημικών θέση μια (1). 

Κλάδου ΠΕ 6 Τοπογράφων Μηχανικών θέση μία (1). 
Κλάδου ΠΕ 11 Πληροφορικής θέση μία (1). 

Κλάδου ΠΕ 7 Γεωλόγου θέση μία (1). 

Κατηγορία ΔΕ με βαθμούς Δ, Γ, Β, Α. 

Κλάδου ΔΕ 5 Δομικών Έργων θέσεις δύο (2). 

Κλάδου ΔΕ 6 Σχεδιαστών θέση μία (1). 

Κλάδου ΔΕ 29 Οδηγών αυτοκινήτων θέσεις τέσσερις 
( 4 ). 

Κλάδου ΔΕ 38 Προσωπικού Η/Υ θέσεις δύο (2). 
ΓΕΩΠΟΝΙΚΟ ΠΡΟΣΩΠΙΚΟ: 

Κατηγορία ΠΕ με βαθμούς Δ, Γ, Β, Α. 

Κλάδου ΠΕ 9 Γεωπόνων θέση μία (1). 

Κλάδος ΠΕ 14 Δασολόγων θέση μία (1). 

Κατηγορία ΔΕ με βαθμούς Δ, Γ, Β, Α. 

Κλάδου ΔΕ 12 Δασοφυλάκων - Αγροφυλάκων θέσεις 
τέσσερις (4). 

Κατά τα λοιπά ισχύει όπως έχει η αριθμ. 6/15.5.96 από¬ 
φαση του Δ.Σ. του Σ.Π. της 8ης Εδαφικής Περιφέρειας. 

Από τις διατάξεις της απόφασης αυτής προκαλέιται δα¬ 
πάνη σε βάρος του προϋπολογισμού του Σ.Π. ύψους 150 
εκατ. περίπου ετησίως με τις νόμιμες αναπροσαρμογές. 


Η παρούσα να δημοσιευθεί στην Εφημερίδα της 
Κυβερνήσεως. 

Μυτιλήνη, 14 Ιουνίου 1996 
Με εντολή Γενικού Γραμματέα Περιφέρειας 
Ο Διευθυντής Δασών 
ΠΑΝΑΓ. ΣΕΡΑΪΔΗΣ 



Σύσταση Νομικού Προσώπου στην Κοινότητα Λόφου 
Πιερίας με την επωνυμία «ΠΕΡΙΟΔΙΚΕΣ ΕΚΔΟΣΕΙΣ (ΤΑ 
ΠΑΤΡΙΑ) ΡΑΧΗΣ» 


Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΣ 
Δ/ΝΤΗΣ Ν. ΠΙΕΡΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/1995 (Δ.Κ.Κ.). 
β) Του άρθρου 27του Ν. 2081/1992, Προσθήκη άρθρου 
27Α, στον Ν. 1588/85 και 
γ) Του Ν. 2218/94 και 2240/94. 

2. Την αριθμ. 144/95 νόμιμη απόφαση του Κοινοτικού 
Συμβουλίου Λόφου Πιερίας, που αναφέρεται στο αντικεί¬ 
μενο του θέματος. 

3. Την αριθ. 944/3.5.96 απόφαση του Γεν. Γραμματέα 
της Περιφέρειας Κεντρικής Μακεδονίας «περί ορισμού α¬ 
ναπληρωτή Περ/κού Δ/ντή», αποφασίζουμε: 

1. Συνιστούμε, στην Κοινότητα Λόφου Πιερίας, ίδιο 
Νομικό Πρόσωπο με την επωνυμία «ΠΕΡΙΟΔΙΚΕΣ ΕΚΔΟ¬ 
ΣΕΙΣ (ΤΑ ΠΑΤΡΙΑ) ΡΑΧΗΣ». 

2. Σκοπός: 

Σκοπός του Νομικού Προσώπου θα είναι η επιμέλεια έκ¬ 
δοσης αυτών των περιοδικών εκδόσεων και η προβολή 
θεμάτων κοινωνικού - θρησκευτικού και τοπικού ενδιαφέ¬ 
ροντος θεμάτων, ειδήσεων και γενικά θεμάτων που θα α¬ 
φορούν την ζωή αυτού του τόπου. 

3. ΠΟΡΟΙ: , 

α) Ετήσια επιχορήγηση της Κοινότητας 200.000 δρχ. ή 
όσο θα επιτρέπουντα οικονομικά της Κοινότητας, 
β) Εισφορές, δωρεές, κληρονομιές και κληροδοσίες, 
γ) Κρατικές επιχορηγήσεις. 

4. Περιουσία: 

Περιουσία του Νομικού Προσώπου δεν υπάρχει. 

5. Διοίκηση: 

Το Νομικό Πρόσωπο διοικείται από πενταμελές (5με- 
λές) Διοικητικό Συμβούλιο της Κοινότητας και απαρτίζε¬ 
ται από τους: 

α) Εκάστοτε Πάρεδροτου Οικισμού, ως Πρόεδρο, 
β) Δύο Κοινοτικούς Συμβούλους από τον Οικισμό, 
γ) Από τον εκάστοτε Πρόεδρο του Πολιτιστικού Συλλό¬ 
γου Ράχης και 

δ) Από έναν Δημότη του Οικισμού. 

Οι Κοινοτικοί Σύμβουλοι και ο Δημότης θα ορίζονται με 
απόφαση του Κοινοτικού Συμβουλίου. 

6. Εκπροσώπηση: 

Το Νομικό Πρόσωπο εκπροσωπείται ενώπιον των δικα¬ 
στηρίων και κάθε άλλης αρχής από τον Πρόεδρο του Δ.Σ. 
και στην περίπτωση πουαυτός απουσιάζει ή κωλύεται από 
τον Αντιπρόεδρο. 

7. Λειτουργία: 

Η λειτουργία του Νομικού Προσώπου θα γίνεται σύμ¬ 
φωνα με τις εκάστοτε σχετικές διατάξεις του Δημοτικού - 
Κοινοτικού Κώδικα «περί δημοτικών και κοινοτικών 
Νομικών Προσώπων, από τα εκδιδόμενα διατάγματα και 

Υπουργικές αποφάσεις, που είναι σε εκτέλεση, καθώς και 
από τον κανονισμό λειτουργίας αυτού. 

8. ΚΑΛΥΨΗ ΔΑΠΑΝΗΣ: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
Λόφου Πιερίας, ύψους 200.000 (διακοσίων χιλιάδων) δρχ. 
γιατοτρέχονοικον. έτος και σε βάροςτου Κ.Α. 2/212.3 και 
μέχρι τροποποίησης ή κατάργησης, το ίδιο ποσό για κάθε 
ένα από τα επόμενα οικονομικά έτη. 

Η απόφαση αυτή να δημοσιευθεί στην Εφημρίδα της 
Κυβερνήσεως. 

Κατερίνη, 12 Ιουνίου 1996 
Με εντολή Γεν. Γραμματέα Περιφέρειας 
Ο Διευθυντής ΔΕΣ - ΔΟΥ 
ΓΙΑΝΝΗΣ ΚΑΖΕΠΙΔΗΣ 
-♦- 

Αριθ. ΕΣ: 3355 (7) 

Σύσταση Νομικού Προσώπου στην Κοινότητα Λόφου 
Πιερίας με την επωνυμία «ΠΝΕΥΜΑΤΙΚΟ ΠΟΛΙΤΙΣΤΙΚΟ 
ΚΕΝΤΡΟ ΟΙΚΙΣΜΟΥ ΡΑΧΗΣ». 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΣ 
Δ/ΝΤΗΣΝ. ΠΙΕΡΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/1995 (Δ.Κ.Κ.). 

β) Του άρθρου 27του Ν. 2081/1992, Προσθήκη άρθρου 
27Α, στον Ν. 1588/85 και 

γ) Του Ν. 2218/94 και 2240/94. 

2. Την αριθμ. 135/95 νόμιμη απόφαση του Κοινοτικού 
Συμβουλίου Λόφου Πιερίας, που αναφέρεται στο αντικεί¬ 
μενο του θέματος. 

3. Την αριθ. 944/3.5.96 απόφαση του Γεν. Γραμματέα 
της Περιφέρειας Κεντρικής Μακεδονίας «περιορισμού α¬ 
ναπληρωτή Περ/κού Δ/ντή», αποφασίζουμε: 

1. Συνιστούμε, στην Κοινότητα Λόφου Πιερίας, ίδιο 
Νομικό Πρόσωπο με την επωνυμία «ΠΝΕΥΜΑΤΙΚΟ ΠΟΛΙ¬ 
ΤΙΣΤΙΚΟ ΚΕΝΤΡΟ ΟΙΚΙΣΜΟΥ ΛΟΦΟΥ». 

2. Σκοπός: 

Σκοπός του Νομικού Προσώπου θα είναι κάθε δραστη¬ 
ριότητα που θα έχει σχέση με Πολιτιστικές και Πνευμα¬ 
τικές εκδηλώσεις στον Οικισμό. 


3. Πόροι: 

Πόροιτου Νομικού Προσώπου είναι: 

α) Ετήσια επιχορήγηση της Κοινότητας 300.000 δρχ. ή 
όσο θα επιτρέπουν τα οικονομικά της Κοινότητας. 

β) Εισφορές, δωρεές, κληρονομιές και κληροδοσίες. 

γ) Κρατικές επιχορηγήσεις. 

4. Περιουσία: 

Περιουσία του Νομικού Προσώπου δεν υπάρχει. 

5. Διοίκηση: 

Το Νομικό Πρόσωπο διοικείται από πενταμελές (5με- 
λές) Διοικητικό Συμβούλιο της Κοινότητας και απαρτίζε¬ 
ται απότους: 

α) Εκάστοτε Πάρεδροτης Κοινότητας, ως Πρόεδρο. 

β) Δύο Κοινοτικούς Συμβούλους από τον Οικισμό. 

γ) Από τον εκάστοτε Πρόεδρο του Πολιτιστικού Συλλό¬ 
γου Ράχης και 

δ) Από έναν Δημότη του Οικισμού Λόφου. 

Οι Κοινοτικοί Σύμβουλοι και ο Δημότης θα ορίζονται με 
απόφαση του Κοινοτικού Συμβουλίου. 

6. Εκπροσώπηση: 

Το Νομικό Πρόσωπο εκπροσωπείται ενώπιον των δικα¬ 
στηρίων και κάθε άλλης αρχής από τον Πρόεδρο του Δ.Σ. 
και στην περίπτωση που αυτός απουσιάζει ή κωλύεται α¬ 
πό τον Αντιπρόεδρο. 

7. Λειτουργία: 

Η λειτουργία του Νομικού Προσώπου θα γίνεται σύμ¬ 
φωνα με τις εκάστοτε σχετικές διατάξεις του Δημοτικού - 
Κοινοτικού Κώδικα «περί δημοτικών και κοινοτικών 
Νομικών Προσώπων», από τα εκδιδόμενα διατάγματα και 
Υπουργικές αποφάσεις, που είναι σε εκτέλεση, καθώς και 
από τον κανονισμό λειτουργίας αυτού. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
Λόφου Πιερίας, ύψους τριακοσίων χιλιάδων (300.000) 
δρχ. για το τρέχον οικον. έτος και σε βάρος του Κ.Α. 
2/212.3 και μέχρι κατάργησης αυτού ή τροποποίησης το 
ίδιο ποσό για κάθε ένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 21 Ιουνίου 1996 
Με εντολή Γ εν. Γ ραμματέα Περιφέρειας 
Ο Διευθυντής ΔΕΣ - ΔΟΥ 
ΓΙΑΝΝΗΣ ΚΑΖΕΠΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙ-ΕΧ 223211 ΥΡΕΤ ΟΗ * ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες γ*α δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423855 

25γκ Μαρτίου 21 Τ.Κ. 541 00 423856 

ΠΕΙΡΑΙΑΣ 4136402 

Νικήτα 6-6 Τ.Κ. 185 31 4171307 

ΠΑΤΡΑ (061) 271248 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21801 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. * ^ α 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαΰξηση 100 δρχ. σνά θσέλιδοή μέρος ουτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α’ (Νόμοι, Π.Λ., Συμβάσεις κτλ.) 

Β* {Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν Π.Δ Α- (Διοριομοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.ί.) 

Ανωτάτου Ειδικού Δικαστηρίου (Α.Ε.Δ.) 

Ανώνυμον Εταιρειών Δ Ε.Π.Ε 

Προκηρύξεων ΑΧΕ.Π. 

30.000 δρχ. 

50.000 · 

10.000 * 

50.000 · 

25.000 * 

10.000 » 

5.000 - 

10.000 > 

3.000 - 

150.000 - 

10.000 - 

1.500 δρχ. 

2.500 · 

500 - 

2.500 · 

1.250 · 

500 » 

250 · 

500 · 

150 ■ 

7.500 · 

500 · 

ΠΑ ΟΛΑ ΤΑ ΤΕΥΧΗ ΕΚΤΟΙ Α.Ε. & Ε.Π.Ε. 

120.000 - 

6.000 · 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναψερομένων και μπορεί να στέλνονται με επιταγή και οε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί οε συνδρομές, εισπ ράπτεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαξί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολοκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από Οδ.ΟΟ' όως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











